GiliGold/VAD_KnessetCorpus huggingface dataset:
ליאת גרבר: בפעם ה-50 היום, אנחנו נחזור על זה שלא בחנו את התוכן של החוקים, אם הם טובים או רעים.
ליאת גרבר: יש פה חוקים שהאוצר היה מאוד שמח שיוארכו והם לא מוארכים.
ליאת גרבר: הנוסח של הסעיף הזה יותר מורכב, מדובר בסעיף שמבטל סעיף אחר.
ליאת גרבר: אין לנו תשובה.
ליאת גרבר: היינו יכולים להגיד שזה חל וזהו, אנחנו לא אומרים את זה.
ליאת גרבר: אנחנו רוצים לבדוק את זה.
ליאת גרבר: ההאשמות האלה הן לא במקום.
עופר מנירב: למה לא בדקתם את זה עד היום?
עופר מנירב: כמו שבדקתם דברים אחרים שביקשתם לקבל חוות דעת וקיבלתם חוות דעת, למה על זה לא ביקשתם לקבל חוות דעת?
ליאת גרבר: כי הנוסח של הסעיף הזה יותר מורכב.
עופר מנירב: ביקשתם חוות דעת?
ליאת גרבר: כן, אנחנו ביקשנו, ולא קיבלנו עדיין תשובה בעניין.
עופר מנירב: חבל שהיושב-ראש לא שומע.
עופר מנירב: הם אומרים שהם ביקשו ועוד לא קיבלו חוות דעת.
עופר מנירב: זאת אומרת, על זה היועץ המשפטי לא יכול לתת חוות דעת.
עופר מנירב: כנראה יש בעיה, אני לא יודע.
שגית אפיק: מבחינה מהותית, המקדמות השיגו את המטרה שלהן?
זיו שרון: תלוי את מי שואלים.
עופר מנירב: לא השיגו כלום.
שגית אפיק: טוב, תבחנו גם את זה.
שגית אפיק: לא בחנתם את זה.
ספי זינגר: כמו שאמרנו, נענה בתוך ימים ספורים על כל השאלות האלה.
ספי זינגר: כל מה שנשאר פתוח נענה.
שגית אפיק: צו הבלו, הסולר.
שגית אפיק: ערן.
ערן יעקב: גם פה, בגלל שהעניין הוא לא חד וחלק לכאן או לשם, יהיו לנו עוד כמה ימים - - -
שגית אפיק: אני חושבת שצו הבלו, זה די חד וחלק שהוא חל.
ערן יעקב: אנחנו גם רוצים.
ערן יעקב: ממילא, אם לא זה אז נביא צו במקום.
ערן יעקב: כנראה נביא צו.
שכיב מוראד שנאן: הם לא ידעו מה עומד על סדר היום של הוועדה היום?
שכיב מוראד שנאן: על הכול הם אומרים: תנו לנו כמה ימים.
ערן יעקב: הבעיה היא שהדיונים פה הופכים להיות דיונים מהותיים.
ערן יעקב: זה לא דיון מהותי על כל סעיף.
זיו שרון: אדוני היושב-ראש, אני מבקש שתפעיל את השפעתך על כך שהחשיבה – מכיוון שהציבור במגזרים שונים תלוי בה - תימשך בכל הנושאים שנשארו פתוחים לכל היותר עד יום ראשון, ושזו תהיה ההמלצה שלך למשרד המשפטים לחזור אליך עד יום ראשון הקרוב.
ספי זינגר: אנחנו התחייבנו.
משה גפני: עם כל הכבוד, אתם לא משיבים לעורך דין זיו שרון, עד כמה שאני מכבד אותו.
משה גפני: יש פה יושב-ראש ועדה - - -
ספי זינגר: יש פה איזו רוח שהיא לא נכונה בעינינו.
ליאת גרבר: כעובדי ציבור, אנחנו חושבים שזה לא ראוי האמירות.
זיו שרון: לא אמרתי כלום - -
ליאת גרבר: אני מדברת על האמירה הקודמת.
זיו שרון: - - אלא רק ביקשתי שהמחשבה תיעשה מהר כי הציבור כולו תלוי בכם.
משה גפני: אני מבקש לסיים את הדיון הזה.
משה גפני: רוח הדברים שנאמרו כאן, זו רוח הדברים.
משה גפני: אני אומר לכם, ההרגשה שלי – יכול להיות שאני טועה - היא שלגופו של החוק או לגופה של התקנה יש השפעה.
ספי זינגר: אנחנו בוחנים תקנות משפטית, עניינית.
משה גפני: אמרתי – אני בשר ודם, יכול להיות שאני טועה.
משה גפני: יכול להיות שעמדת משרד המשפטים או עמדת הייעוץ המשפטי של רשות המסים - - -
ערן יעקב: תגיד שדיברת אליי.
משה גפני: דווקא במקרה הזה לא דיברתי אליך.
משה גפני: אתה דן באמת לגופו של החוק ויודע כל הזמן על הטבה להגיד לא.
משה גפני: אין לי ויכוח אתך בכלל, זה בסדר.
משה גפני: עכשיו דיברתי על המשפטנים שבעניין.
משה גפני: המשפטנים, אתם יודעים - ואני אומר לכם באמת, אני לא מתכוון חס וחלילה לפגוע בכם – הנושא המשפטי הוא נושא גמיש, במיוחד כשאנחנו מדברים על סעיף 38 בחוק.
משה גפני: סעיף 38 בחוק, יש דיון משפטי מה נכלל ומה לא נכלל, וצריך לחשוב גם על הראייה הציבורית.
משה גפני: בראייה הציבורית יש דברים שראוי להחיל עליהם את סעיף 38.
משה גפני: הדוגמה שהבאתי על מיסוי מקרקעין – יש עמדה, ולכן גם ביקשתי.
משה גפני: אם זה דבר שהוא מאוד שנוי במחלוקת, גם מבחינה משפטית וגם מבחינה מקצועית - בסדר.
משה גפני: אבל אם לא – צריך ללכת לקולא.
משה גפני: ספי, אתה יודע שהגמרא אומרת שלא חרבה ירושלים אלא שהעמידו דבריהם על דין תורה.
משה גפני: הולכים עם ראש בקיר.
משה גפני: לא כל דבר צריך ללכת עם ראש בקיר.
משה גפני: צריך לבחון לגופו.
משה גפני: יש דברים שראוי להאריך.
משה גפני: אנחנו נמצאים בתקופה מאוד לא פשוטה.
משה גפני: ביום ראשון, בעזרת השם, אני הולך לקיים כאן ישיבה נוספת.
משה גפני: ככל הנראה, אצטרך גם להביא דברים נוספים, יכול להיות שאצטרך להביא את הקיצוץ הרוחבי שאני מעכב הרבה זמן, יכול גם להיות שהוא לא יעבור.
משה גפני: ביום ראשון אני הולך לקיים ישיבה, כנראה שאת הישיבה של יום שני על הריכוזיות אני מבטל.
משה גפני: עוד לא החלטתי סופית, אבל ראיתי בעיתון שאני צריך לבטל.
משה גפני: אמנם דיברו אתי מראש הממשלה ודיבר אתי גם יושב-ראש הכנסת, אבל בסוף ראיתי את זה בעיתון.
משה גפני: זאת אומרת, לא צריך החלטה שלי.
משה גפני: אז בינתיים זה עוד לא בוטל.
משה גפני: תיכף נתייעץ בצוות אם אנחנו מבטלים או לא.
משה גפני: אני גם לא חשבתי שאת הריכוזיות אפשר להעביר בפגרת בחירות.
משה גפני: אני תומך בחוק הזה, אני חושב שצריך להרחיב, אבל לא יודע, החודשים של החודשים האחרונים היא התנהלות שאני לא כל כך אוהב אותה.
משה גפני: אז ביום ראשון תהיה ישיבה, עד יום ראשון אני רוצה תשובות.
משה גפני: אני רוצה תשובות חיוביות על מה שביקשתי, אבל גם אם תהיינה תשובות שליליות - אתם מחויבים להגיד לאזרחים מה עומד בפניהם, אם זה כן יוארך או לא יוארך, ואני מבקש ללכת לקולא.
משה גפני: יש דברים שצריך להפעיל מחשבה, עם כל הכבוד.
משה גפני: הנושא המשפטי לא עומד בפני עצמו, הוא חלק מתוך מערכת ציבורית שצריך שתהיה ראויה ותלך על פי כללים מוגדרים, ושלא ייכנסו פה אינטרסים זרים.
משה גפני: אני מאוד מכבד את העמדה המשפטית, אבל עמדה משפטית, במיוחד במקרה הזה, שזה גם שנוי במחלוקת וזה לא שחור על גבי לבן אלא שיקול דעת – תפעילו שיקול דעת חיובי.
משה גפני: עכשיו אני רוצה לומר עוד דבר אחד לגבי הצווים.
משה גפני: ערן יעקב, עכשיו אני מדבר אליך.
משה גפני: אני מאוד מבקש לא להכניס צווים בתקופה הזאת, שיחולו באיזה פרק זמן שהמחוקק לא התכוון אליו.
משה גפני: שלחתי גם מכתב לשר האוצר.
משה גפני: אי אפשר לנצל את הזמן הזה.
משה גפני: זו מין דיקטטורה נצלנית, מנצלים את הזמן שבו הכנסת לא עובדת, מנצלים את המציאות שאנחנו בפגרת בחירות וחברי הכנסת עסוקים בדברים אחרים.
משה גפני: להכניס עכשיו צווים שיחולו עליהם אחרי זה גם פגרת הבחירות, ועד שהכנסת מתכנסת תחול גם פגרת הפסח ואחרי זה גם פגרת קיץ.
משה גפני: זה יגיע לאוקטובר 2013, כשהמחוקק קבע שצריך עד 60 יום.
משה גפני: זה נכון שזה כשר, אבל מסריח למרחוק.
משה גפני: יש לכם מזל אחד – שאני לא שר האוצר.
משה גפני: לא, אני חוזר בי.
משה גפני: זה לא היה במקום.
משה גפני: אני אדבר עם שר האוצר, אבל אני מבקש מכם לא להוציא עכשיו צווים כאלה, אלא אם כן יש הסכמה לגביהם.
משה גפני: יש צווים שחלה עליהם שנה שלמה.
ערן יעקב: איזה צו?
משה גפני: הבירה.
ישראל חזקיה: מ-25 ביולי 2012.
משה גפני: אמרו לי שיש הסכמה להוריד את הבירה.
משה גפני: זה נכון או לא נכון?
ערן יעקב: אבל אתה מדבר על תקופה - - -
משה גפני: רבותי, עד יום ראשון אני רוצה תשובות.
משה גפני: אנחנו עוברים לסעיף האחרון, הסעיף האחרון בסדר היום: שינויים בתקציב לשנת 2012.
משה גפני: הישיבה עד השעה 14:00.
משה גפני: אנחנו נמצאים בחנוכה, ואני לא מתכוון להאריך את זה מעבר לשעה 14:00.
משה גפני: מה שנספיק נספיק.
משה גפני: מה שלא נספיק, אנחנו נקבע, בעזרת השם, ישיבה ביום ראשון, ובישיבה ביום ראשון אנחנו נקבל את התשובות ממשרד האוצר - - - היום על סעיף 38.
משה גפני: נמשיך את השינויים בתקציב.
משה גפני: ונביא בסוף סדר היום, נביא גם את הקיצוץ הרוחבי שמבקשים כבר הרבה זמן שאני אביא את זה.
משה גפני: ואנחנו עוברים לפנייה הראשונה בחוברת: מספר הפניות לוועדה 971-970 – מימון מפלגות.
עמית סדן: עמית סדן, מאגף התקציבים.
עמית סדן: הפנייה נועדה לתקצוב של 106 מיליון שקל למימון מפלגות לקראת הבחירות הקרבות.
עמית סדן: ועוד סכום של כ-13 וחצי מיליון שקל לוועדת הבחירות לכנסת, גם בשל היערכותם לבחירות הקרבות.
משה גפני: לֶמָה הכסף הזה?
עמית סדן: לוועדת הבחירות או למימון המפלגות?
עמית סדן: איזה?
משה גפני: לשני הדברים.
משה גפני: מימון המפלגות זה למקדמות?
עמית סדן: מימון המפלגות זה מתוקף חוק מימון מפלגות - - -
משה גפני: זה למקדמות?
עמית סדן: למקדמות של 60% לפני הבחירות.
עמית סדן: ולוועדת הבחירות המרכזית זה בתוך התקציב שאושר לוועדת הבחירות המרכזית לשנת 2013, כאן בוועדה הזאת.
עמית סדן: בגלל שהבחירות הוקדמו אז יש לנו בעצם הקדמה של סכומים לשנה הזאת, בגלל היערכות של פעילות - - -
חיים אורון: אנחנו מחכים שתאשר כדי שנוכל לשלם.
חיים אורון: אני רק רוצה להגיד שזה לא מימון מפלגות זה מימון בחירות.
חיים אורון: מימון מפלגות זה ההוצאות השוטפות שאנחנו מעבירים בכל חודש וחודש.
חיים אורון: פה זה מימון בחירות.
חיים אורון: שלא יבינו לא נכון.
משה גפני: אז אם אפשר בבקשה לתקן את זה.
משה גפני: אנחנו מדברים על מימון בחירות ולא על מימון המפלגות, ואתה צודק בעניין לגמרי.
משה גפני: מימון המפלגות זה התקציב השוטף, והמימון הזה שעכשיו עליו יש - - -
חיים אורון: זה אמנם באותו חוק, אבל זה מוגדר כמימון בחירות.
משה גפני: כן, אבל זה מימון הבחירות.
עמית סדן: זה מימון מפלגות?
משה גפני: יש עוד מישהו שרוצה להעיר על העניין הזה?
משה גפני: הצבעה בעד אישור הפניות שמספרן 971-970 – פה אחד נגד – אין נמנעים – אין
משה גפני: פניות 714-713.
דורון סמיש: צהריים טובים, דורון סמיש, אגף התקציבים.
דורון סמיש: פנייה תקציבית זו נועדה לתקצוב סך של 350 אלפי שקלים בגין העסקת יועצים - - -
קריאה: אני יכול להסביר את זה.
משה גפני: עוד פעם עם היועצים האלה?
אמיר אדרי: מר סמיש, אתה רוצה שאני אסביר?
אמיר אדרי: אני אסביר את זה.
אמיר אדרי: הפנייה נועדה לתקצוב סך של 350 אלפי שקל בגין העסקת יועצים בתחום משק החשמל, וסך של 200 אלפי שקלים עבור העסקת יועץ פיננסי, ו-150 אלף שקל עבור ייעוץ משפטי לרשות החברות בנושא חברת החשמל.
משה גפני: מה זה הייעוץ הזה על נושא חברת החשמל?
אמיר אדרי: בעצם, לרשות החברות יש יועצת משפטית שבוחנת את כל התשקיפים של חברת החשמל.
אמיר אדרי: כל ההנפקות שחברת החשמל יוצאת.
אמיר אדרי: והיא מוודאת שההנפקות, שאין שם דברים שפוגעים באינטרס של המדינה.
משה גפני: הצבעה בעד אישור הפניות שמספרן 714-713 – פה אחד נגד – אין נמנעים – אין
משה גפני: מספר פנייה 888.
מורן מזור: מורן מזור, אגף התקציבים.
מורן מזור: הפנייה התקציבית מיועדת, בין היתר, לתקצוב מכרזי הביצוע של רכבת העמק ורכבת עכו-כרמיאל, בהתאם להחלטת הממשלה "נתיבי ישראל".
מורן מזור: וכן לתקצוב המשך התכנון המפורט של פרויקטי תחבורה ציבורית במטרופולינים.
מורן מזור: וכן להשלמות הרשאה להתחייב לפרויקטי תחבורה שבביצוע.
משה גפני: הצבעה בעד אישור פנייה שמספרה 888 – פה אחד נגד – אין נמנעים – אין
משה גפני: פניות 897-896.
דורון סמיש: פנייה תקציבית זו נועדה להעברת סך של 2,667 אלפי שקלים ממשרד ראש הממשלה למשרד האוצר עבור פעילות ביטחון בקריית הממשלה, בהתאם לסיכום בין המשרדים.
דורון סמיש: לביטחון, שמשרד האוצר עושה על כל קריית הממשלה.
אורי אריאל: למה הוא צריך תוספת?
משה גפני: רגע, אבל אתה מדבר על תוספת.
משה גפני: משרד האוצר עושה ביטחון במשרדי ממשלה?
דורון סמיש: הוא עושה לכל קריית הממשלה - - -
משה גפני: הוא לוקח את זה מתקציב הביטחון?
אורי אריאל: הוא הגוף המאגם.
דורון סמיש: משרד ראש הממשלה מעביר את הכסף לצורך זה.
אורי אריאל: זה טכני.
משה גפני: מי מבצע את הביטחון?
דורון סמיש: משרד האוצר.
משה גפני: מי מבצע?
משה גפני: מי מעסיק את - - -?
דורון סמיש: מחלקת הביטחון.
דורון סמיש: מחלקת הביטחון במשרד האוצר.
דורון סמיש: הסיכום בין - - -
אפרת תבור: אני יכולה להסביר: האגף אצלנו, האגף לביטחון, - - -
משה גפני: תגידי שם ותפקיד לפרוטוקול.
אפרת תבור: אפרת, תקציבאית משרד האוצר.
אפרת תבור: האגף לביטחון אצלנו, בראשותו של מר יוני מור, מסייע למשרד ראש הממשלה לעשות איזשהו מכרז אבטחה לכלל הממשלה, לשרים.
אפרת תבור: זה באחריותו.
אפרת תבור: הוא קיבל את האחריות על זה.
משה גפני: למה זה לא במשרד ביטחוני כלשהוא: במשרד הביטחון, במשרד לביטחון הפנים?
אורי אריאל: כי זו קריית הממשלה.
אורי אריאל: זה לא עניין ביטחוני, זו שמירה.
משה גפני: אז למה משרד האוצר?
אורי אריאל: אחד המשרדים שיושב בתוך הקריה.
אורי אריאל: הרי הטילו את זה עליו.
אורי אריאל: טכני.
אורי אריאל: זה לא ביטחון – משטרה ומשרד הביטחון, זה ביטחון של חברות אבטחה ומאבטחים.
אורי אריאל: אתה רוצה לדחות את זה?
משה גפני: לא, אני לא רוצה לדחות את זה.
משה גפני: אבל אני לא יודע מה אתה מסביר לי בכלל.
אורי אריאל: אני לא מסביר.
אורי אריאל: למה אני צריך להסביר?
משה גפני: למה זה לא המשרד להגנת הסביבה?
משה גפני: למה זה לא המשרד לשירותי דת?
אורי אריאל: כי הם לא - - -
משה גפני: מה למשרד האוצר עם ביטחון?
אורי אריאל: הם לא יושבים שם.
משה גפני: מי לא יושב?
דורון סמיש: בקריית הממשלה.
משה גפני: אה, משרד הפנים.
אורי אריאל: בקריית הממשלה.
אורי אריאל: כן, נכון, זה יכול להיות משרד הפנים.
משה גפני: משרד הפנים, למה לא משרד הפנים?
משה גפני: מי החליט שזה משרד האוצר?
אפרת תבור: בין משרד ראש הממשלה למשרד האוצר, הם החליטו שמשרד האוצר ייקח על עצמו לבנות את כל המנהלת ולעשות את כל הפעילות.
משה גפני: הצבעה בעד אישור הפניות שמספרן 897-896 – פה אחד נגד – אין נמנעים – אין
משה גפני: פניות 899-898.
רועי קונפינו: רועי מאגף התקציבים.
רועי קונפינו: הפנייה נועדה לממן העברה של 250 אלף שקל ממשרד המדע והטכנולוגיה למפע"ת שבמשרד הביטחון, בהתאם לסיכום בין-משרדי לפרויקט משותף בין השניים.
אורי אריאל: מה זה מפע"ת?
אורי אריאל: מפע"ת זה פיתוח אמצעי לחימה, לא?
רועי קונפינו: כן, אבל הם גם משקיעים - - -
אורי אריאל: הם גם משקיעים בתרבות?
רועי קונפינו: זה לא משרד המדע, התרבות והספורט.
רועי קונפינו: זה החלק של המדע.
צחי דוד: משרד נפרד, הם רק באותו סעיף תקציבי.
אברהם מיכאלי: מממנים חלק מהפיתוח, כנראה.
משה גפני: נו, חבר הכנסת אריאל, מה מצבנו?
אורי אריאל: מצבנו טוב.
אורי אריאל: מטיסים את הטיל הבא.
משה גפני: הצבעה בעד אישור הפניות שמספרן 899-898 – פה אחד נגד – אין נמנעים – אין
אברהם מיכאלי: שר המדע משאיר עקבות בשטח.
משה גפני: פניות 913-908.
צחי דוד: הפניות נועדו לתקצוב הנושאים הבאים במשרד הבינוי והשיכון: 650 אלף שקל עבור מחקרים וסקרים; חצי מיליון שקל ממשרד ראש הממשלה עבור מחקרים וסקרים בנושא רעידות אדמה; 150 אלף שקל ממשרד האנרגיה והמים לצורך הכנת מחקר משותף בנושא בנייה ירוקה; 117 אלף שקל מהמשרד לביטחון הפנים לצורך מימון התאמת מערכות המחשב של המשרדים – יש תחומים משיקים, ויש צורך להתאים את מערכות המחשוב – וביצוע שינויים פנימיים בתקציב המשרד.
משה גפני: הצבעה בעד אישור הפניות שמספרן 913-908 – פה אחד נגד – אין נמנעים – אין
משה גפני: פנייה 914.
צחי דוד: - - - הנגב והגליל.
צחי דוד: הפנייה נועדה להעברת ארבעה מיליון שקלים עבור תמיכה בגרעיני התיישבות עירוניים, בהתאם לסיכום בין המשרד לפיתוח הנגב והגליל למשרד האוצר ולשינויים פנימיים.
משה גפני: מה זה גרעיני התיישבות עירוניים?
צחי דוד: באזורי הפריפריה יש המון קבוצות התיישבות של צעירים שבאים למטרות חינוכיות, מטרות חברתיות וקהילתיות אחרות.
משה גפני: אתה רוצה את זה?
אורי אריאל: אתה נותן לי?
אורי אריאל: הדבר הכי טוב שהמציאו, כי זה ההון האנושי.
אורי אריאל: זה לא שמשפצים עוד פעם את חזית - - -
משה גפני: הבעיה היא רק שלא נותנים לחרדים, זה הכול.
קריאה: לא נותנים.
אורי אריאל: למה לא נותנים?
משה גפני: בגלל שלא נותנים.
אורי אריאל: ככה, זאת אומרת, אתה עונה לי.
משה גפני: אין סיבות.
אורי אריאל: שאלתי - - -
משה גפני: ניסיתי פעם ועוד פעם ועוד פעם, לא נותנים.
משה גפני: ניסיתי בירוחם, ניסיתי בשדרות – ניסיתי, לא נותנים.
אברהם מיכאלי: כי מאהל הפראיירים הדביק לנו - - -.
אברהם מיכאלי: הפראיירים החליטו שלחרדים לא מגיע.
אורי אריאל: אני מוכן להיות לעזרתך.
משה גפני: אני מבקש ממך, אם אתה יכול לעזור לי בעניין הזה.
משה גפני: אני מדבר לקיר.
אורי אריאל: אני רוצה - - - נשב עם משה.
משה גפני: אני איש אופקים, - -
משה גפני: - - ניסינו מיליון פעם.
משה גפני: אמרו שמקורו - - -
אורי אריאל: מר שיפמן, אם תמצא שלוש דקות בשבילי, אז אני רוצה להבין את הבעיה.
אורי אריאל: הבן-אדם - - - כל היום.
משה גפני: מה שאמרו לי באופן לא פורמאלי זה שמקורו של התקציב הזה הוא בתקציב ייחודי של הציונות הדתית.
אורי אריאל: זה קואליציוני.
משה גפני: המקור, לפני הרבה מאוד שנים.
משה גפני: ולכן, עדיין - - -
אורי אריאל: מר שיפמן, בסדר?
משה גפני: אני מבקש ממך, אם אתה יכול לעזור לי בעניין הזה, אני אכיר לך טובה.
אורי אריאל: אני אלמד את הנושא.
משה גפני: לא הכניסו גרעינים חרדיים, נקודה, אפילו שעומדים בכל הקריטריונים.
משה גפני: הצבעה בעד אישור פנייה שמספרה 914 – פה אחד נגד – אין נמנעים – אין
משה גפני: וחבר הכנסת אורי אריאל יעזור לי בעניין הזה.
משה גפני: פנייה 915.
דורון סמיש: דורון סמיש - - -
משה גפני: כן, פנייה 915.
דורון סמיש: פנייה תקציבית זו - - -
משה גפני: מינהלת "תנופה", חבר הכנסת אריאל.
דורון סמיש: פנייה תקציבית זו נועדה לבצע שינויים פנימיים בתקציב מינהלת "תנופה", שעיקרם תקצוב סך של 15.5 מיליון שקל עבור הגדלת תקציב הפיצויים לעסקים ולחקלאים בעקבות תיקוני החקיקה לחוק יישום תכנית ההתנתקות.
אורי אריאל: כמה זה - - -
אברהם מיכאלי: זה בעקבות החוק שאישרנו לפני שנה בערך?
דורון סמיש: למיטב ידיעתי - - -
אברהם מיכאלי: עד עכשיו, - - -
אורי אריאל: כמה זה עלה עד היום?
אורי אריאל: אתם יכולים להעביר לנו בכתב, בבקשה, את העלויות עד היום?
אורי אריאל: כולל הכול: צבא, - - -
משה גפני: כן, אם אפשר הכול, חבר הכנסת אריאל צריך את זה לבחירות.
משה גפני: הצבעה בעד אישור פנייה שמספרה 915 – פה אחד נגד – אין נמנעים – אין
משה גפני: פניות 918-916.
עמית סדן: הפניות התקציביות נועדו לביצוע השינויים הבאים: הראשון, העברה של 3,650,000 מיליון שקלים למשרד החינוך עבור הדרכה במחלקות החינוך העירוניות.
עמית סדן: דבר נוסף, הגדלת ההרשאה להתחייב בשניים וחצי מיליון שקלים לטובת סיוע למחסנים לשעת חירום ברשויות המקומיות.
עמית סדן: ותוספת של מיליון שקלים עבור תקציב הדרכה לרשויות המקומיות.
משה גפני: הצבעה בעד אישור הפניות שמספרן 918-916 – פה אחד נגד – אין נמנעים – אין
משה גפני: פניות 924-919.
אסף וסרצוג: אסף וסרצוג, אגף התקציבים.
אסף וסרצוג: הפנייה נועדה לתגבר את תקציב המשרד לביטחון הפנים בסך של 24,527 אלפי שקלים שעיקרם: סך של כ-24 מיליון שקל, כחלק מיישום החלטת ממשלה מספר 4774, לשם הקמת יחידה ייעודית לטיפול בפשיעה במגזר הלא יהודי באזור כרמיאל.
משה גפני: טייבה?
אסף וסרצוג: לא, זה באזור כרמיאל.
אסף וסרצוג: בטייבה כבר הוקמה.
משה גפני: חבר הכנסת אחמד טיבי מדבר כל הזמן שלטייבה לא מעזים להיכנס.
אסף וסרצוג: בטייבה כבר הקימו לפני למעלה משנה.
אסף וסרצוג: וסך של 400 אלף שקלים לשם הפעלת תכנית מיל"ה, שזו תכנית לנוער בסיכון באזור צפון הארץ.
משה גפני: הצבעה בעד אישור הפניות שמספרן 924-919 – פה אחד נגד – אין נמנעים – אין
משה גפני: פנייה 925.
משה גפני: פניות 928-926.
עמית סדן: הפניות התקציביות נועדו לאפשר את השינויים הבאים: תוספת של 4,924 אלפי שקלים לתפעול המשרד.
עמית סדן: תוספת של 14,294 אלפי שקלים בהרשאה להתחייב, ו-6,909 אלפי שקלים במזומן לצורכי המחשוב של המינהל לשלטון מקומי במשרד הפנים.
עמית סדן: ועוד שינויים פנימיים בהתאם לבקשת המשרד.
משה גפני: הצבעה בעד אישור הפניות שמספרן 928-926 – פה אחד נגד – אין נמנעים – אין
משה גפני: פניות 930-929.
אסף וסרצוג: הפניות נועדו לתגבר את תקציב המינהל האזרחי בסך של 946 אלפי שקלים בהוצאה, ובסך של 10,862 אלפי שקלים בהוצאה המותנית בהכנסה שעיקרם: סך של ארבעה מיליון שקלים בהוצאה המותנית בהכנסה לשם פיצויים בגין תביעות משפטיות באזור.
אסף וסרצוג: סך של כשני מיליון שקלים בהוצאה המותנית בהכנסה לשם תקצוב העסקת עובדים מקומיים בארכיאולוגיה ובמים.
אסף וסרצוג: סך של כמיליון שקלים בהוצאה המותנית בהכנסה לשם תקצוב הנפקת כרטיסים ביומטריים.
אסף וסרצוג: כמו כן, נועדו הפניות לביצוע שינויים פנימיים.
אסף וסרצוג: גם לביצוע שינויים פנימיים.
משה גפני: הצבעה בעד אישור הפניות שמספרן 930-929 – פה אחד נגד – אין נמנעים – אין
משה גפני: פנייה 931.
עמית סדן: הפנייה נועדה לביצוע השינויים הבאים: הראשון, העברת סך של 50 מיליון שקל עבור מענקי איזון לרשויות המקומיות.
עמית סדן: מענקי איזון כלליים.
עמית סדן: יש סיכום על מסגרת של מענקי איזון לשנת 2012 – 2.8 מיליארד שקלים.
עמית סדן: פשוט זה לא מתוקצב שֶכָכָה - - -
משה גפני: זו הפנייה האחרונה בנושא של מענקי האיזון?
משה גפני: אמורה להיות עוד פנייה?
עמית סדן: לא, לא, לא חושב.
עמית סדן: אמורה להיות עוד פנייה, כן.
משה גפני: אתה תוכל להעביר לי רשימה, איך החלוקה של מענקי האיזון השנה?
עמית סדן: אני אוכל לבקש ממשרד הפנים להעביר לך את זה, לוועדה.
משה גפני: אז אני אחכה עם התקציב.
משה גפני: מה זאת אומרת לבקש?
משה גפני: אני מתנה את זה בזה.
משה גפני: מותר לוועדה לדעת איך חולקו מענקי האיזון.
משה גפני: אז אני מבקש את זה.
משה גפני: מה זה לבקש מהם?
משה גפני: אתה בעל הבית, אתה יושב מולנו.
עמית סדן: אני יכול לתקצב פה את הכסף.
עמית סדן: החלוקה נעשית על-פי קריטריונים של משרד אחר.
משה גפני: לא, אין לי בעיה.
משה גפני: אני לא מערער על החלוקה.
משה גפני: אני רק רוצה שאני אדע איך זה חולק.
משה גפני: אין לי טענה נגד זה.
עמית סדן: אוקי, אז אני - - -
משה גפני: אני בעד לאשר את זה, אבל אתה לא יכול להגיד לי שתבקש מהם.
משה גפני: אתה צריך להביא לי את זה.
עמית סדן: אני אארגן שיישלחו לך.
משה גפני: "מידי תבקשנה", כתוב בתורה.
עמית סדן: אני אדאג לזה שזה יבוא.
משה גפני: עכשיו מה זה - - -
אברהם מיכאלי: אתה דוחה את זה לסוף, תקבל את זה כבר.
אברהם מיכאלי: את הרשימה.
משה גפני: לא, אני לא מתנה את זה.
אברהם מיכאלי: אתה לא מתנה?
אברהם מיכאלי: בסדר, נעביר את זה.
משה גפני: אני מעביר את זה.
משה גפני: אני לא אעכב מענקי איזון.
משה גפני: אבל אני אמרתי לו שאני רוצה את הרשימה.
משה גפני: הוועדה רוצה את הרשימה.
אברהם מיכאלי: כן, אני אגיד לו כבר שישלח.
משה גפני: מה זה הסעיף השני?
עמית סדן: הסעיף השני זה תגבור של מענקי הפיתוח לרשויות המקומיות ב-1.7 מיליון שקלים.
עמית סדן: והשלישי זה תוספת של 850 אלפי שקלים לרזרבת שר הפנים.
עמית סדן: רזרבת שר הפנים זה בעצם - - -
משה גפני: לא, מה זה 850 אלף שקל?
עמית סדן: זה בהתאם לסיכום עם המשרד.
משה גפני: מה מאפשר לעשות עם כסף כזה?
עמית סדן: אני לא יודע בדיוק לאן הולך הכסף הזה.
עמית סדן: זה לרזרבת - - - כמו שכתוב זו רזרבת השר.
משה גפני: רזרבת שר, אני הבנתי.
משה גפני: הצבעה בעד אישור פנייה שמספרה 931 – פה אחד נגד – אין נמנעים – אין
משה גפני: פנייה 932.
צחי דוד: הפנייה נועדה לתקצוב 74 מיליון שקל עבור תשתיות לבנייה חדשה, בהתאם לקצב עבודות הפיתוח והשיווקים.
צחי דוד: במקרה הזה, בדגש על הפריפריה.
צחי דוד: תקצוב יתרת הסיכום התקציבי בין המשרדים בסך 7.6 מיליון שקלים עבור פרויקט מיקוד מאמץ, שיקום תשתיות ומוסדות ציבור.
צחי דוד: וסך של שישה מיליון שקלים בהרשאה להתחייב בהתאם להחלטת ממשלה 5154 מיום ה-14 לאוקטובר, ממקורות משרד הבינוי והשיכון, משרד הנגב והגליל, משרד האוצר – החלטה על פיתוח העיר העתיקה בבאר-שבע.
משה גפני: איפה זה התשתיות לבנייה החדשה בהתאם לקצב עבודות הפיתוח?
צחי דוד: משרד הבינוי והשיכון מפתח באתרים ברחבי הארץ.
צחי דוד: ספציפית, אתרים שכרגע מתוקצבים זה אריאל - - -
משה גפני: זה לא משהו - - -?
צחי דוד: משרד הבינוי והשיכון מפתח בהמון מקומות.
צחי דוד: ספציפית, פה מדובר באתרי פיתוח באריאל, בנתיבות, באופקים.
צחי דוד: זה רק בתקנה של פריפריה, במקרה הזה.
צחי דוד: זה יכול להיות גם - - -
משה גפני: הצבעה בעד אישור פנייה שמספרה 932 – פה אחד נגד – אין נמנעים – אין
משה גפני: פניות 935-934.
יובל שטייניץ: דוד שטיינמיץ, משרד התעשייה, המסחר והתעסוקה.
יובל שטייניץ: הפנייה בסך מיליון שקלים נועדה לתשלום עבור מסלול תמיכה לחיבור מפעלים למערכת הגז הטבעי, בהתאם להחלטת ממשלה מספר 175.
משה גפני: מה זה חיבור הגז הטבעי?
יובל שטייניץ: הגז הטבעי זה - - -
משה גפני: לא, מה זה חיבור הגז הטבעי, באופן עקרוני, אני יודע.
משה גפני: לֶמָה זה מיועד הכסף הזה?
יובל שטייניץ: זה למפעלים.
יובל שטייניץ: החיבור של הגז הטבעי למפעלים - - -
משה גפני: באופקים הם משיקים את הקו שם, נדמה לי בתחילת ינואר – זה זה?
יובל שטייניץ: לא יודע.
משה גפני: לאיזה אזור?
יובל שטייניץ: זה, נדמה לי, לכל האזורים.
יובל שטייניץ: אני לא חושב - - -
משה גפני: לכל האזורים?
משה גפני: אבל זה לא - - - זה מעט כסף.
אמיר אדרי: זה למפעל "חסין אש", נראה לי.
אמיר אדרי: זה למפעל בשם "חסין אש".
אמיר אדרי: אתה יודע מה המיקום שלו?
אמיר אדרי: אבל יש החלטת ממשלה שבעצם מנסה לתמרץ מפעלים להתחבר לגז טבעי, - -
אמיר אדרי: - - על-מנת להקטין את עלויות הייצור שלהם, ועל-מנת למנוע פגיעה בסביבה.
משה גפני: אבל זה מעט כסף.
אמיר אדרי: כי זה פֶּר מפעל אחד.
אברהם מיכאלי: מה עם "פניציה"?
אברהם מיכאלי: כמה רצית ל"פניציה"?
אמיר אדרי: זה פֶּר מפעל אחד.
אמיר אדרי: המענק הזה הוא למפעל אחד.
אמיר אדרי: הוא לא - - -.
אמיר אדרי: המענקים הם לפי מפעלים.
משה גפני: איזה מפעל "חסין אש"?
אמיר אדרי: אני לא זוכר.
אמיר אדרי: לא זוכר.
אמיר אדרי: אבל זה בהתאם להחלטה.
משה גפני: בהתאם להחלטה - - -
אמיר אדרי: כל מי שעומד בקריטריונים זכאי לקבל.
משה גפני: אני ממליץ לאשר את זה, אבל אני מבקש שתגידו לנו על מה מדובר.
משה גפני: על איזה מפעל מדובר.
משה גפני: זה כנראה, באמת, כמו שאתה אומר מפעל אחד – אני רוצה לדעת מי זה.
אמיר אדרי: שמו "חסין אש".
אמיר אדרי: אני לא יודע מהו.
אמיר אדרי: אני לא יודע מה - - -
משה גפני: באיזה מקום הוא?
אמיר אדרי: לא יודע.
משה גפני: הצבעה בעד אישור הפניות שמספרן 935-934 – פה אחד נגד – אין נמנעים – אין
משה גפני: אני מבקש את המיקום של המפעל, בסדר?
אמיר אדרי: אין בעיה.
קריאה: כמעט בטוח שזה בבאר-שבע.
משה גפני: פניות 937-936.
צחי דוד: הפניות נועדו לתקצוב השלמות שכר בתקציב מפ"י בסך 8.7 מיליון שקלים, ולתקצוב הסכם הפשרה עם עיריית תל-אביב בנושא הארנונה.
משה גפני: מה זה נושא של השלמות בתקציב השכר?
צחי דוד: השלמות שכר העובדים.
צחי דוד: שכר עובדי מפ"י – המרכז למיפוי ישראל.
משה גפני: כן, ומה עוד?
צחי דוד: והסכם פשרה עם עיריית תל-אביב בנושא הארנונה.
צחי דוד: למפ"י יש שני מבנים: לינקולן 1, לינקולן 3 – לא משנה.
צחי דוד: לינקולן 1 לא היה בשימוש, ועיריית תל-אביב תיקנה את שומת הארנונה.
צחי דוד: נוצר סכום חד-פעמי שהם היו צריכים לשלם אחורה למשך שנתיים, והזדקקו להשלמה בנושא הזה על-מנת לממן את הסכם הפשרה, ולא להגיע למצב של משפט מול העירייה.
צחי דוד: 1.6 מיליון שקלים.
משה גפני: מה זה, הייתה תביעה משפטית של עיריית תל-אביב?
צחי דוד: זה הסכם פשרה טרם תביעה משפטית.
צחי דוד: הבניין לא היה בשימוש, ולכן תעריף הארנונה שלו היה נמוך.
צחי דוד: העירייה קבלה על התעריף הנמוך ששילמו, וטענה שהיה צריך לשלם יותר.
צחי דוד: עשו הסדר פשרה לפני - - -
משה גפני: כמה זמן הבניין עומד ריק?
צחי דוד: הבניין עומד ריק – זה בניין לשימור מחמיר – הוא עומד כבר, לדעתי, שנתיים-שלוש, בגלל שהוא זקוק לשיפוץ, ועוד אין הסכמה עם העירייה לגבי השימור המחמיר.
צחי דוד: בתכנית תל-אביב יש תכנית לשימור.
משה גפני: בלינקולן?
צחי דוד: בלינקולן.
צחי דוד: זה בניין המשטרה הבריטית הראשון שהוקם בארץ ישראל.
משה גפני: בלינקולן, איפה?
אורי אריאל: ליד "מעריב".
צחי דוד: זה לינקולן 1 ו-3.
צחי דוד: ליד צומת "מעריב".
אורי אריאל: ליד בית "מעריב".
צחי דוד: זה בית המשטרה הבריטי הראשון שהוקם, ולכן יש ויכוח מאוד גדול לגבי אופן השיפוץ שלו: שימור מחמיר, שימור פחות מחמיר.
משה גפני: הצבעה בעד אישור הפניות שמספרן 937-936 – פה אחד נגד – אין נמנעים – אין
משה גפני: פניות 938, 939, 941, 942.
קריאה: לא, את זה עשיתם.
קריאה: זה תע"ש.
טמיר כהן: זה תע"ש.
משה גפני: את זה עשינו.
אמיר אדרי: מפעל "חסין אש" נמצא בבאר-שבע.
אמיר אדרי: בבאר-שבע.
יובל שטייניץ: בבאר-שבע.
משה גפני: זה עבור המפעל הזה?
אמיר אדרי: זה מה שכתוב ב-Google, כן.
אורי אריאל: מה שנקרא: הוא בדק אצל הרב Google ויש תשובה.
אורי אריאל: פניות 943-940.
אמיר אדרי: פנייה תקציבית זו נועדה לתקצב את פרמיית הסיכון הנובעת ממתן ערבות מדינה לגיוסי חברת החשמל, בסך של 5.9 מיליארד שקלים.